إختباراتي تبدأ الأسبوع الجاي لذلك قررت يكون موضوع اليوم عن التطبيقات والطرق اللي استخدمها للمذاكرة عشان ما أضيع وقتي في التطبيقات الثانية مثل (Social Media)..
طبعا هذا لو كنت شخص مثلي يفضل إستخدام الأجهزة على استخدام الورق, لأني أشوفها أسهل, أرتب, وتريحك من الحوسة وكومه الأوراق وبضغطة زر تقدر تحذفها لما تخلص منها.
نبدأ بالتطبيقات, في الواقع هي تطبيقين أساسين لكن في بدائل لو ما عجبك واحد جرب الثاني!
أول تطبيق وهو تطبيق موجود بالجهاز (Default application)
Calender
بالتطبيق هذا أرتب فيه أوقات مذاكرتي وأوقات الراحه وأحط تنبيه قبل بخمس دقايق أو بنفس وقت الحدث واستخدمه بعد عشان أحدد يوم الإختبار والساعة ومتى المفروض أكون طلعت من البيت عشان ما اتأخر على الإختبار وكذا.., المريح في إستخدامه أنه راح يمسح المعلومات اللي قبل شهرين من نفسه عشان ماتمتلي الذاكرة بأشياء قديمة وغالبا ما راح ترجع لها.
في كثير يشوفون التطبيق ممل أو رسمي, هنا تطبيق
(Planner plus)
بديل له جيد جدًا وفيه خصائص أكثر من التقويم العادي!
في صفحة البداية شكله زي التقويم العادي
لما تروح لـ (Task) اللي فوق وتضغط زر الزائد (+) راح تطلع لك هذي الصفحة
هنا تحدد إيش الشغل اللي تحتاج تتذكر تاريخ تسليمه أو التاريخ اللي المفروض تخلص فيه الشغل, وفيه تحت خانة اسمها الأهمية (Priority) كل ما زاد عدد التعجبات زادت الأهمية, الحالة (Status) يعني هل أنت جالس تشتغل عليه أو موصي أحد يسويه عنك أو بس راح تحطه في جدولك بعدين تبدأ فيه..
وكل ما تستخدمه أكثر راح تستكشف مميزات ثانية! بس هنا وضحت لكم كيف طريقة تحديد وقت المذاكرة عشان ينبهكم عليها.
في بدائل كثير بس أكتب "Planner" في خانة البحث وراح تطلع لك خيارات كثير إختار المناسب لك.
التطبيق الثاني
Quizlet
التطبيق يحتاج تسجل فيه, تقدر تسجل بإيميلك وتعبي بياناتك أو عن طريق حسابك في قوقل أو الفيسبوك
التطبيق يسمح لك تسوي بطاقات الذاكرة المدمجة (Flash card) وهي عبارة عن بطاقات تكون فيها معلومات مختصرة, مثل التعريفات أو التعليلات.
طبعا تقدر تسوي بطاقاتك بسهوله وأنت تذاكر كل معلومه تحفظها بعدين تسجلها
تكتب اسم المادة بعدين في خانة (Term) تكتب المصطلح أو السؤال
وفي خانة (Definition) تكتب التعريف أو جواب السؤال.
ولما تسويها تقدر تحط شرح مبسط عن إيش البطاقات بالضبط وتحدد اللغة وتحدد هل هي عامة كل أحد يقدر يشوفها أو خاصة ومين يقدر يعدل عليها
أو الطريقة الأسهل تبحث عن اسم المادة أو اسم الدرس وراح تطلع لك بطاقات جاهزة وتقدر تراجع منها!
الجميل هنا أن فيه بطاقات بالعربي! جربت بحثت عن مادة الأحياء وطلعت لي نتائج مُرضية..
وطبعا في باللغة الإنجليزية
لما تختار الاسم اللي تحسه مناسب لك أو تختار بناء على عدد البطاقات الأكثر (موضح جنب اسم المادة عدد البطاقات أو المصطلحات) راح تظهر لك المصطلحات أو الأسئلة مثل الصورة
تقدر تسمعها (راح يقرأها بصوت مترجم قوقل فماراح تكون جيدة جدًا باللغة العربية لكن مو سيئة) أو تحدد اللي تبغاهم لما تضغط على النجمة وتدرس بس اللي حددته, وزي ماهو موجود بالصورة فوق الثلاث ألعاب أو التدريبات لمراجعتهم وكلها ممتعة وسهل تعلمهم!
اللحين نتكلم عن الطرق اللي استخدمها عشان ما يتششت إنتباهي في المذاكرة واستخدم جوالي
طبعا أنا ما أؤمن بأن حذف التطبيقات راح يحل مشكلتي (إلا التطبيقات اللي نارد استخدمها بالأيام العادية أحذفها لأني راح أدور عليها لما يكون وراي مذاكرة ويضيع وقتي زيادة) بس لأن الواحد يحتاج يغير جو وإنغلاقك على المذاكرة بس ممكن يرجع بنتائج سلبية, وطبعا كل شخص وله طريقته الخاصة اللي يرتاح معها..
قبل المذاكرة أعطي نفسي نص ساعة أشيك على كل اللي أبغى لين ما أوصل لمرحلة اللي مافيه شيء جديد لما أحدث.
بعدها أكون خلصت ومطمئنة مافيه شيء فاتني وحتى لو بجلس أحدث غالبا ماراح يطلع شيء (ولو طلع يكون قليل وراح أشوفه بسرعة) هنا أحط جوالي على وضع "عدم الإزعاج" / "Do not disturb" طبعا أفضل من وضعه على الصامت لأن لما تحطه على وضع عدم الإزعاج لما يجيك تنبيه ماراح تنور الشاشة, وأي أحد يتصل عليك راح يقوله جوالك مغلق (تقدر من الإعدادات للخاصية هذي تحدد أشخاص معينين لما يتصلون عليك جوالك يرن طبيعي) .
هنا أكون جاهزة أدرس, وفي نقطة مهمة لازم مايكون وقت دراستك أكثر من ساعة متواصلة! لأن العقل يتوقف عن إستقبال المعلومات من بين الساعة إلى 45 دقيقة, فبين كل ساعة وساعة خذ راحه عشر دقايق شيك على جوالك وبكذا تكون غيرت جو بدون ما تأخذ وقت راحه طويل ويكون صعب عليك ترجع تذاكر مره ثانية, وشيكت على كل اللي ممكن فاتك بالساعة اللي راحت..
وبكذا أكون شرحت طرقي للمذاكرة اللي استخدم الإجهزة فيها أو كيف أركز إنتباهي على المذاكرة بدون ماتشتتني, طبعا في طرق للمذاكرة كثير غيرها وأهمها الأكل الصحي, بس هذا مو محور حديثنا هنا..
في الأخير, كيف تذاكر أنت؟
أشوفكم على خير.
Not sponsored